Երկրորդ խաղակեսը շատ անհաջող մեկնարկ ունեցավ։ Արդեն 47-րդ րոպեին Մացեյ Վիդրան գրավեց Ռոման Բերեզովսկու դարպասը, ինչը «սառը ցնցուղ» էր մեր ֆուտբոլիստների համար։ Վարդան Մինասյանը շատ կարճ ժամանակահատվածում մեկը մյուսի հետևից խաղադաշտ դուրս բերեց Արազ Օզբիլիսին և Արթուր Սարկիսովին՝ խաղում բեկում մտցնելու համար։ Հայ ֆուտբոլիստները փորձում էին տարբեր ուղղություններով սուր գրոհներ կազմակերպել, սակայն դրանք նշանակետին չէի հասնում։ Արթուր Սարկիսովի մասնակցությամբ դրվագներից մեկում թվում էր, թե 11-մետրանոց կնշանակվի, սակայն մրցավարի սուլիչը լռեց։ 81-րդ րոպեին Տարոն Ոսկանյանի կոպիտ սխալից հետո Մացեյ Վիդրան կրկնապատկեց հաշիվը։ Իսկ ավելացված ժամանակի վերջին վայրկյաններին չեխերը խփեցին նաև երրորդ գնդակը. աչքի ընկավ Կոլաժը։